BJP-शिवसेना की 'दोस्ती' टूटने के बाद मुंबई में BMC के ठेकेदारों पर इनकम टैक्स की रेड  
BMC से जुड़े ठेकेदारों पर इनकम टैक्स का छापा
इनकम टैक्स को 735 करोड़ की बोगस एंट्री मिली
BMC पर इस वक्त शिवसेना का है कब्ज़ा
बता दें कि यह रेड ऐसे समय में हुआ है जब हाल ही महाराष्ट्र में सरकार गठन को लेकर शिवसेना ने BJP से रिश्ता तोड़ लिया है. दोनों पार्टियों ने साथ मिलकर चुनाव लड़ा था और उन्हें बहुमत मिला था, लेकिन मुख्यमंत्री पद के मुद्दे पर दोनों दल सरकार नहीं बना सके. शिवेसना ने जोर दिया था कि दोनों दलों के बीच मुख्यमंत्री सहित सत्ता के 50:50 अनुपात में बंटवारे करना तय हुआ था. भाजपा ने हालांकि ऐसा कोई फॉर्मूला तय होने से इंकार किया था. इसके बाद दोनों पार्टियों ने एक दूसरे से किनारा कर लिया. इस घटनाक्रम के बाद केंद्र सरकार में शामिल शिवसेना के एकमात्र मंत्री अरविंद सावंत ने भी इस्तीफा दे दिया और बीते सोमवार को महाराष्ट्र में राष्ट्रपति शासन लागू कर दिया. हालांकि इन सबके बीच वहां सरकार गठन की कोशिशें लगातार जारी है.
मालूम हो कि महाराष्ट्र की 288 सदस्यीय विधानसभा में बीजेपी के पास 105, शिवसेना के पास 56 सीटें हैं. वहीं, राकांपा और कांग्रेस के पास क्रमश: 54 और 44 सीटें हैं. 288 सदस्यीय विधानसभा में बहुमत का आंकड़ा 145 है.